38 C. PLINII HIS. NAT. LIB. XXXIII. 



inaurata quam aurea, quum sciamus interdixisse castris 

 suis Spartacum , ne quis aurum haberet aut argentum. 

 Tanto fuit plus animi fugitivis nostris. Messala orator 

 prodidit , Antonium triumvirum aureis usum vasis in 

 omnibus obscenis desideriis , pudendo crimine , etiam 

 Cleopatrae. Summae apud exteros licentiae fuerat, poculo 

 aureo pulvinis subdito, Philippum regem dormire soli- 

 tum. Agnonem Teium Alexandri Magni praefectum au- 

 reis clavis suffigere crepidas. Antonius apud nos in con- 

 tumeliam naturae vilitateni auro fecit : proscriptione 

 dignum , sed Spartaci. 



Qui plurimum auri et argent! possederint. 



XV. Equidem miror populum romanum victis genti- 

 bus in tributo semper argentum imperitasse, non au- 

 rum : sicut Carthagini cum Annibale victae xii m pondo 

 annua in quinquaginta annos , nihil auri. Nec potest 

 videri penuria mundi id evenisse. Jam Midas et Grsus 

 infinitum possederant. Jam Cyrus devicta Asia pondo 

 XXXIV M invenerat , praeter vasa aurea , aurumque fa- 

 ctum , et in eo folia ac platanum , vitemque. Qua Victo- 

 ria argenti quingenta millia talentorum reportavit, et 

 craterem Semiramidis , cujus pondus quindecim talenta 

 coliigebat. Talentum autem aegyptium pondo lxxx pa- 

 tere Varro tradit. Jam regnaverat in Colchis Salauces 



